## SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Vairuotojas privalo:

5.1. vadovautis gimnazijos nuostatais, darbo tvarkos taisyklėmis, direktoriaus įsakymais, darbuotojų saugos ir sveikatos instrukcijomis ir šiuo pareigybės aprašymu;

5.2. turėti vairuotojo pažymėjimą, suteikiantį teisę vairuoti ne žemesnės nei D kategorijos transporto priemones;

5.3. būti ne jaunesnis nei 21 metų ir turėti ne trumpesnę kaip vienerių metų vairavimo patirtį, nepriklausomai nuo to, kokios kategorijos (B, C, D) transporto priemones jis vairavo;

5.4. laikytis Kvalifikacinių reikalavimų vairuoti autotransporto priemones, nustatytų Susisiekimo ministro;

5.5. žinoti autobusų mechanizmų ir prietaisų paskirtį, išdėstymą, sandarą ir veikimą, gedimų požymius ir priežastis, jų įtaką saugiam eismui, techninio aptarnavimo periodiškumą, darbus ir jų atlikimo nuoseklumą, automobilių techninės eksploatacijos taisykles; keleivių vežimo autobusais taisykles, keleivių vežimo organizavimo pagrindus; saugaus eismo pagrindus, priešgaisrinius reikalavimus vežant žmones, keleivių evakuacijos tvarką kilus pavojui;

5.6. turėti ne žemesnį kaip vidurinį išsilavinimą ir (ar) įgytą profesinę kvalifikaciją.

# ŠIAS PAREIGAS EINANČIO DARBUOTOJO FUNKCIJOS

1. Vairuotojo funkcijos:
   1. saugiai ir laiku nuvežti mokinius ir/ar darbuotojus į paskirties vietą (į mokyklą, iš mokyklos, į renginius), stebėti, kad mokiniai saugiai galėtų įlipti ir išlipti iš autobuso nustatytose sustojimo vietose (stotelėse) pagal mokinių gyvenamają vietą arba mokyklos vidiniame kieme;
   2. turėti reikiamus dokumentus: vairuotojo pažymėjimą (D kategorija), transporto priemonės registracijos liudijimą ir jos valstybinės techninės apžiūros taloną, įstatymų nustatytą draudimo dokumentą, kelionės lapą, maršruto tvarkaraštį, vykstant į kitus renginius, direktoriaus įsakymą, vardinį keleivių sąrašą su atsakingais asmenimis už išvyką;
   3. prieš kiekvieną važiavimą apžiūrėti autobuso techninę būklę, laiku šalinti gedimus, turinčius įtakos eismo saugumui, pritvirtinti skiriamuosius ženklus pagal Kelių eismo taisyklių reikalavimus;
   4. periodiškai atlikti autobuso techninį aptarnavimą, nustatytu periodiškumu jį paruošti ir pristatyti techninei apžiūrai, valyti autobuso vidų ir išorę;
   5. nustatyti ir šalinti kelyje autobusų eksploatacinius gedimus, atlikti reguliavimo darbus;
   6. teisingai, suprantamai ir laiku (kasdien) pildyti kelionės dokumentus, atsiskaityti su buhalterijos atsakingu darbuotoju už sunaudotus degalus, tausoti patikėtą turtą; sugedus transporto priemonei arba pastebėjus jos gedimus, nedelsiant informuoti tiesioginį vadovą;
   7. laikytis darbo ir priešgaisrinės saugos reikalavimų;
   8. reikalauti iš mokinių laikytis mokinio elgesio nuostatų, užkirsti kelią drausmės pažeidimams;
   9. įlaipinti ir išlaipinti mokinius iš autobuso nustatytose sustojimo vietose (stotelėse), mokyklos vidiniame kieme arba kitoje saugioje vietoje;
   10. priminti mokiniams kelių eismo taisykles (ėjimas per gatvę išlipus iš autobuso);
   11. vežti mokinius su įjungtomis artimosiomis žibintų šviesomis; šias žibintų šviesas bei avarinę šviesos signalizaciją įjungti ir sustojus, kai mokiniai įlaipinami/išlaipinami tamsoje arba esant blogam matomumui lyjant ar sningant;
   12. suteikti pirmąją pagalbą nukentėjusiems keleiviams;
   13. mokinių atostogų metu arba kitais atvejais, kai nereikia vežti mokinių ar darbuotojų autobusu, atlikti autobuso techninės būklės įvertinimą, šalinti smulkius gedimus, tvarkyti ir palaikyti švarą mokyklos garaže ar vykdyti kitas teisėtas tiesioginio vadovo paskirtas užduotis;
   14. darbo metu būti darbo vietoje: mokykliniame autobuse, garaže, vidiniame mokyklos kieme, aptarnaujančio personalo kambaryje ar kitoje mokyklos patalpoje.

7. Vairuotojas turi teisę:

7.1. nevykti į reisą esant pavojingoms eismo sąlygoms, nepravažiuojamais keliais, esant autobuso techninių gedimų, darančių įtakos saugiam eismui;

7.2. reikalauti, kad darbdavys sudarytų tinkamas darbo ir poilsio sąlygas;

7.3. reikalauti, kad būtų skiriama pakankamai lėšų autobuso eksploatacijai ir remontui;

7.4. vežti mokinius į ekskursijas ir kitus renginius tik su darbdavio paskirtu lydinčiu asmeniu.